Tekniske forskrifter i De Forenede Nationers Økonomiske Kommission for Europas regulativ nr. 87, der er omhandlet i artikel 3 og bilag III, punkt 2.1, i Kommissionens direktiv 97/30/EF (1) om tilpasning til den tekniske udvikling af Rådets direktiv 76/758/EØF om markeringslygter, positionslygter fortil, baglygter, stoplygter, kørelyslygter og sidemarkeringslygter på motordrevne køretøjer og på påhængskøretøjer dertil

2. DEFINITIONER

I dette regulativ forstås ved

2.1. »Kørelyslygte«: en fremadrettet lygte, der skal gøre køretøjet lettere synligt under kørsel uden for lygtetændingstiden.

2.2. De definitioner i regulativ nr. 48 med ændringer, der gælder, når der indgives ansøgning om typegodkendelse, anvendes også for dette regulativ.

2.3. »Kørelyslygter af afvigende typer«: kørelyslygter, som afviger med hensyn til væsentlige aspekter såsom:

2.3.1. fabriks- eller varemærke

2.3.2. det optiske systems kendetegn

2.3.3. glødelampetype.

6. ALMINDELIGE FORSKRIFTER

6.1. Hver lygte skal være i overensstemmelse med de nedenfor angivne forskrifter.

6.2. Kørelyslygter skal være konstrueret og fremstillet således, at de ved normal brug og til trods for de rystelser, de derved kan blive udsat for, forbliver funktionssikre og bevarer de i dette regulativ påbudte kendetegn.

7. LYSSTYRKE

7.1. I referenceaksen skal hver af lygternes lysstyrke være mindst 400 cd.

7.2. Uden for referenceaksen skal lysstyrken i hver retning svarende til punkterne i den oversigt for lysfordeling, som er indeholdt i bilag 3, mindst være lig med produktet af det minimum, som er anført i punkt 7.1., og den procent, som oversigten angiver for den pågældende retning.

7.3. Lysstyrken må ikke overstige 800 cd i nogen retning.

7.4. Hvis en lygte indeholder mere end én lyskilde, skal lygten opfylde kravene med hensyn til minimumslysstyrke, hvis en af lyskilderne svigter, og maksimumslysstyrken må ikke overskrides, når alle lyskilderne er tændt.

8. LYSFLADE

Lysfladens areal skal udgøre mindst 40 cm².

9. LYSETS FARVE

Lyset skal være hvidt. Det måles ved hjælp af en lyskilde med farvetemperatur 2 856 K svarende til belysningsmidlet A i henhold til Den Internationale Belysningskommission. For lygter med lyskilder, der ikke kan udskiftes (glødelamper og andre), skal de kolorimetriske kendetegn afprøves med lyskilder monteret i lygten, jf. punkt 10.2. i dette regulativ. Lysets farve skal ligge inden for grænserne af de trikromatiske koordinater, som er foreskrevet i bilag 4 til dette regulativ.

10. AFPRØVNINGSBESTEMMELSER

10.1. Alle målinger udføres med farveløse målelamper, der hører til en til anordningen godkendt type, og som er således reguleret, at de frembringer den normale lysstrøm, som er foreskrevet for den pågældende type lamper.

10.2. Alle målinger på lamper med lyskilder, der ikke kan udskiftes (glødelamper og andre) udføres ved henholdsvis 6,75 V, 13,5 V eller 28,0 V.

Hvis det drejer sig om lyskilder med særskilt strømforsyning, gælder de nævnte afprøvningsspændinger for den pågældende strømforsynings input-terminal. Prøvestationen kan forlange, at fabrikanten indleverer den særskilte strømforsyning, der kræves til lyskilderne.

11. AFPRØVNING FOR VARMEBESTANDIGHED

11.1. Lygten skal udsættes for en en-times afprøvning i vedvarende drift efter en opvarmningsperiode på 20 minutter. Den omgivende temperatur skal være 23 °C ± 5°. Den benyttede glødelampe skal være af den til lygten foreskrevne kategori, og den skal tilføres strøm med en sådan spænding, at den yder den angivne gennemsnitlige styrke ved tilsvarende afprøvningsspænding. For lygter med lyskilder, der ikke kan udskiftes (glødelamper og andre), skal afprøvningen foretages med lyskilder monteret i lygten, jf. punkt 10.2. i dette regulativ.

11.2. Hvor kun den højeste styrke er angivet, skal afprøvningen udføres ved at regulere spændingen indtil en styrke svarende til 90 % af den angivne styrke er opnået. Den ovenfor angivne gennemsnitlige eller højeste styrke skal i alle tilfælde vælges fra den af spændingerne 6, 12 og 24 V, ved hvilken den når den højeste værdi; for lygter med lyskilder, der ikke kan udskiftes (glødelamper og andre), overholdes afprøvningsbetingelserne i punkt 10.2. i dette regulativ.

11.3. Efter at lygten er blevet stabiliseret ved omgivelsernes temperatur, må ingen forvrængning, deformering, revnedannelse eller farveændring kunne konstateres. Hvis der ved denne afprøvning opstår tvivl, måles lysstyrken i henhold til punkt 7. Ved denne måling skal værdierne ligge på mindst 90 % af de værdier, der blev målt inden afprøvningen for varmebestandighed på samme anordning.

(1) EFT nr. L 171 af 30. 6. 1997, s. 25.

BILAG 3

Fotometriske målinger

1. Ved fotometriske målinger skal forstyrrende tilbagekastninger undgås ved en passende blænding.

2. Såfremt måleresultaterne anfægtes, udføres målinger således, at:

2.1. måleafstanden er således, at loven om omvendt proportionalitet med afstandens kvadrat finder anvendelse

2.2. måleapparatet er således, at modtagerens vinkelåbning set fra signallysets referencecentrum ligger mellem 10' og 1°:

2.3. kravet til styrke for en bestemt observationsretning anses for at være opfyldt, når dette krav er opfyldt i en retning, der ikke afviger med mere end 15' fra observationsretningen.

3. OVERSIGT OVER STANDARDLYSFORDELING

>REFERENCE TIL EN GRAFIK>

3.1. Retningen H = 0° og V = 0° svarer til referenceaksen. (På køretøjet er den vandret og parallel med køretøjets vandrette midterplan og orienteret i det påbudte synsfelts retning). Den går igennem referencecentret. De anførte værdier på oversigten giver for de forskellige måleretninger minimallysstyrkerne i procent af det krævede minimum for hver lygte i aksen (i retningen H = 0° og V = 0°).

3.2. Inden for det lysfordelingsfelt, der i punkt 3 vises som skema, skal lyset være ensartet, dvs. lysstyrkens i alle retninger i et givet felt i skemaet skal have den mindsteværdi, der er angivet som en procentdel i skemaet rundt den pågældende retning.

BILAG 4

Lysets farve TRIKROMATISKE KOORDINATER

>TABELPOSITION>

>TABELPOSITION>